El 19 de febrer de 2004 es va publicar al Butlletí Oficial de l'Estat (BOE) el Reial Decret 217/2004, que regula la identificació i el registre dels agents, els establiments i els contenidors que participen en el sector lleter i el registre de moviments de la llet.
Mitjançant aquest Reial Decret, el Ministeri d'Agricultura, Pesca i Alimentació crea la base de dades LETRA Q, eina que permet assegurar la traçabilitat en el sector lleter i que constitueix el suport del Registre general d'agents del sector mitjançant la identificació de tots els agents implicats a la producció, recollida, transport, emmagatzematge i tractament de la llet crua de vaca i dels contenidors de la llet, i contenint tota la informació relativa als moviments de llet que es produeixin entre ells.
El Departament d'Agricultura, Ramaderia, Pesca, Alimentació i Medi Natural, com a òrgan competent d'aquesta comunitat inscriu en aquest Registre els agents i els contenidors del sector lleter ubicats en territori català, així com les cisternes que pertanyen a un operador o transportista amb raó social a Catalunya.
El 17 de gener de 2008, es va publicar al BOE el Reial Decret 1728/2007 que estableix la normativa bàsica de control que han de complir els operadors dels sector lleter i que modifica el Reial Decret 217/2004.
Aquesta disposició preveu un pla anual de mostreig amb recollida i anàlisi de mostres de llet, els resultats dels quals generaran alertes a través de l'aplicació informàtica LETRA Q que serviran con a base per les actuacions, tant obligatòries per part del sector, com oficials previstes a la normativa vigent.
S'incorpora, doncs a LETRA Q un mòdul que qualitat que converteix a l'aplicació en una eina imprescindible pel control de qualitat de la llet lligada a la traçabilitat.
A més, es crea la figura dels centres d'operacions, que es tracta d'operadors que tenen cisternes pròpies o llogades per recollir llet, i després la descarreguen en un centre lacti vinculat a un altre operador, que també resten obligats a comunicar els moviments de la llet a través de LETRA Q.
El Registre d'agents i contenidors també inclou, a més dels centres d'operacions, recollida i/o transformació i els de destrucció, els centres de rentat de cisternes, on es porta a terme el rentat i la desinfecció de les cisternes de transport de llet un cop s'han buidat.
El 9 de juliol entra en vigor el Reial Decret 752/2011, pel qual s'estableix la normativa bàsica de control que han de complir els agents del sector de llet crua d'ovella i cabra.
Amb aquesta norma s'estén als sectors oví i cabrum de llet l'obligació establerta en el Reial decret 1728/2007 que estableix la normativa bàsica de control que han de complir els operadors dels sector lleter i que modifica el Reial Decret 217/2004, de transmetre a la "base de dades Letra Q" els resultats generats en l'execució dels diversos controls, fins ara només aplicable al sector lleter boví.
El 29 de desembre de 2011, va entrar en vigor el Reial Decret 1600/2011, pel qual es modifiquen els reial decrets 217/2004 i 1728/2007, per tal que siguin també d'aplicació al sector de la llet crua d'ovella i cabra.
Aquesta normativa modifica la legislació vigent en matèria d'identificació i registre dels agents, establiments i contenidors que intervenen en el sector lleter, i el registre dels moviments de la llet, així com el de la normativa bàsica de control que han de complir els operadors del sector lleter.